Wednesday, August 03, 2011
Reunion
Owh ...lagu mano la bulih nyo tok ingat nok tulih cerito juppo saing lamo ?
Ish2....tu la...sibuk sangat.
Dok....nok oyat nyo ..baru2 ni ...tok ingat doh berapo haribulae...ambo gi KK.
Gi blako la...bowok semo anok2. Gi nyo sebak nok juppo saing lamo. 11 tahun doh tok jupo.
Last jupo maso ambo nikoh dulu..pah tok jupo2 doh.
Jadi kebetulae dio mari jjale kKK nih. Hari tu lagi dio oyat nyo nok mari jadi ambo meme dok nati2 lah.
Ambo gi di hotel dio....pah ambo pon turun keto nok gi cari dio la....kot luar lobi tu ambo napok doh dio nga mok dio, anok2 dio...cik abae dio.....wahahahaa...suko nyo ambo! Mujo ambo tok gi tepuh pitu kaco tuh wak nyo suko do'oh. Hahaha...
Ambo bukok jah pitu lobby hotel tu dio pon napok laluh ambo....nyo lari la dio nok khabat ambo supo cito industae. Takdop music jah. Hahaha....tobat weh suko nyo jupo Suhaila.
Ambo nga Suhaila ni kenal maso matrik di UPMT sekali. Dio dok rumoh lain...tapi dio sokmo mari lepok rumoh ambo mugo housemate ambo tiko tu ado spupu dio soghe Kuyu nga saing dio maso skoloh menengoh soghe, Zack. Jadi gak dio meme acap la doh dumoh kami. Tido situ..makae situ...
Pah maso gi UPM Serdang...ambo gi dulu. Tapi di serdang tu..walaupon satu kampus tapi jaghe jugok bulih jupo. Ingat2 ambo berapo kali jah jupo nyo...mugo dio amek kos laing...ambo amek kos laing...fakulti laing2. Pah UPM kae besar.....hehehe.
Jadi nyo lepah jupo di lobby hotel kami pon bowok dio gi makae.Konon2 nok wat seprais nok bowok dio gi makae seafood di restoran seafood hok paling ssohor la di KK nih....Sella ni siap naik keto nga ambo skali...hahaha..tinggal anok2 dio ..nga cik abae dio...nga mok dio naik keto laing..keto hok dio sewo la. Pah maso dok atah keto tu ..ambo pon dengan banggo nyo oyat la ko Sella.... " La...ai nok bowok u gi makae sifud ni..di Restoran GAyang namo dio...."...tok habis lagi ambo oyat...SElla suko selok doh......
Doh suko sangat ko bulih nok makae sifud SElla weyy? Ambo pikir dalae ati. Pah Sella pon oyat ko ambo......"Hahahahaa....Kak Janna.....sebenornyer, La gi doh! Hari pertame lagi La gi...hahahahaa...." (sila baca dalam dialek Teganu yer) . Cheittt! dio gi doh ruponyo! Ambo maso tu sero nok pusing balik doh ...nok gi restoran laing la mugo seprais ambo tok jjadi...tapi Sella kato tak po...gi jah...sebak tok laki dio tok puah lagi makae hari tu...dio nok makae ketae plok. Hahaha....Jadi kami gi jugok la gGayang tuh. Tapi Sella hok tunjuk jalae...wahahahaa..! Tebalik la plop deh ?
Tapi tobat sero tok puah kecek nga Sella. Serro semetar sangat jah. Sella pulok nyo ambik gambar ambo supo ambo ni artis....malu jugop sero...
Ish letih la pulok tulih kok klate nih...mari kito tulih kot bahaso ibunda kito la plop....
To SElla....it was fun meeting you again, you're still the same Sella that I first met 16years ago...cheerful as ever! Love you so much La ! and I'm really looking forward to see you again, in TErengganu ,perhaps ? InsyaAllah...thank you so much for the treat. Miss you La !
No comments:
Subscribe to: Post Comments (Atom)
eng_Latn pap_Latn min_Latn zsm_Latn luo_Latn luo_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn eng_Latn eng_Latn eng_Latn